PIET EBERSÖHN skryf: VAN die talle merkwaardige joernaliste wat die pen vir Perskor en sy voorgangers opgeneem het, was Die Vaderland se eerste sportredakteur sekelik een van die merkwaardigste.
Nie net het hy die Universiteit van Oxford in 1930 in die Intervarsity teen Cambridge op die rugbyveld aangevoer nie, hy was ook die owerste van die Ossewa-Brandwag se para-militêre elitekorps, die Stormjaers, wat
Met sy Oxfordse agtergrond sou niemand dit kon dink nie. Hy het die perfekte dubbele lewe gelei deur vryelik in hoëre Engels-sprekende kringe te beweeg, terwyl hy terselfdertyd die bedrywighede van die Stormjaers gekoördineer het.
Steve was ’n neef van J. H. (Onse Jan) Hofmeyr, die leier van die toentertydse Kaaplandse politieke party, die Afrikanerbond, en die oupa van die sanger en Afrikaner-aktivis,Steve Hofmeyr. Sy vrou, Maddie, was ’n kleindogter van Louis Botha, Suid-Afrika se eerste premier.
Hy was ook kaptein van die Ikeys wat die Maties daardie jaar in die Intervarsity met 17 – 7 gelooi het. Daar was twee Springbokke, ’n latere Springbok en ’n latere Junior Springbok in die Ikey-span, terwyl die Maties een beter gevaar het met ’n tweede latere Junior Bok.
As owerste van die stormjaers was Hofmeyr ’n enigmatiese figuur. Min stormjaers het hom persoonlik ontmoet en sy identiteit was blykbaar aan die owerheid onbekend tot met sy dood op ’n jong ouderdom. Hy is in 1944 stil in sy slaap oorlede. Van Rensburg bestempel hom as ’n minsname, hoogstaande karakter, sterk en atleties gebou, vriendelik en met ’n vlymskerp brein en fyn humorsin. Hy was ’n gebore leier en vreesloos sonder om roekeloos te wees.